
Цели на учебната дисциплина:

Основната цел на предмета е запознаване и овладяване на актьорската игра, осъзнаване силата на жеста и мимиката, възможността за въздействие чрез движениеq наситено с психологически смисъл.

Усвояване на различни актьорски умения, даващи възможност за изпълване на движенията с нюанси и детайли. Усещане и правилно разбиране за настроение и съдържание на жеста, мимиката, фразата.

Развиване на въображението и логиката, за изграждане на  правилно изградени етюди, усещане за последователност и градация в работата с тялото, лицето, гласът, сценичното присъствие.
Описание на учебната дисциплина:

Чрез различни задачи и упражнения се насърчава откриването, разбирането и овладяването на малкия жест и мимика. В последствие се работи за изграждане, комбиниране на обстоятелства, логика и градация в етюдите. Различни движенчески задачи освобождават и развиват въображението с цел изграждане на различни етюди в различни обстоятелства. 

Структура на учебната дисциплина:

Хорариум:  29  седмици / 2 часа седмично = 58 часа годишно в XII  клас
 Първи срок:
1.Упражнения и задачи за развиване на усещането за съдържанието и смисъла на жестовете и фразите,различни логическо-движенчески упражнения.

2.Кратък актьорски разказ на произволно избрана ситуация с жестове.

3.Преобразуване на разказ с жестове в разказ само с мимика.

4. Изграждане на настроения в произволно избрани или зададени ситуации.                                                                                           

 5. Работа с текст 

6. Имитационна задача- животни, предмети, личности   и др.

Втори срок :
1.Изграждане на етюд. Комбиниране на физическо действие и психологическо намерение.

2.Прости актьорски етюди в конкретна ситуация и зададени обстоятелства.

3.Градация и логика в последователността на изграждане на етюда.

4.Задачи за освобождаване и развиване на въображението, етюди с въображаеми предмети,
5. Етюди с реални предмети.
ПРЕПОРЪЧИТЕЛНА ЛИТЕРАТУРА:

Теодор Попов – “Немският свободен изразен танц”

К.С. Станиславски – “Работа на актьора над себе си” 1 и 2 част.” Работата на актьора върху ролята” 
Анатоли Ефрос – “Репетицията – моя любов”

Михаил Чехов – “За техниката на актьора (Психологическият жест)”

Надежда Сейкова – “Пътища към сцената и екрана” 
Патрис Павис – “Речник на театъра”

Питър Брук – “Избрани произведения”

Жан Пол Сартр – “Въображението”

